România
Județul  Botoșani
Consiliul Local al Comunei Blandesti
Codul de înregistrare fiscală: 16406308
HOTĂRÂRE

Nr. 31 din 22.06.2021

privind schimbarea reprezentantului legal al proiectului ”Eficientizarea energetică a sistemului de iluminat public ȋn comuna Blândești, județul Botoșani”
Având în vedere temeiurile juridice, respectiv prevederile:

a) art. 120 și art. 121 alin. (1) și (2) din Constituția României, republicată;

b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) și art. 1166 și următoarele din Legea nr. 287/2009 privind Codul civil, republicată, cu modificările ulterioare, referitoare la contracte sau convenții;
d) art. 20 și 21 din Legea cadru a descentralizării nr. 195/2006;

e) Legea nr. 273/2006 privind finanțele publice locale, cu modificările și completările ulterioare;
Luând act de Ordinul Ordinul Prefectului Județul Botoșani nr. 151 din 24.05.2021 privind exercitarea atribuțiilor primarului de către viceprimarul comunei Blȃndești datorită ȋncetării de drept, ȋnainte de termen, a mandatului de primar al comunei Blȃndești.
Analizând proiectul de hotărâre şi referatul de aprobare a viceprimarului comunei Blȃndești, Mihaela Băghiceanu, prin care se propune schimbarea reprezentantului legal al proiectului, 

Văzând rapoartele  comisiilor de specialitate ale Consiliului Local al comunei Blândeşti; 

În baza art. 129, aliniat (2) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,

Consiliul Local al COMUNEI BLȂNDEȘTI, județul Botoșani ADOPTĂ prezenta hotărâre:
Art. 1 - Se aprobă schimbarea reprezentantului legal al proiectului ”Eficientizarea energetică a sistemului de iluminat public ȋn comuna Blândești, județul Botoșani” ȋn persoana doamnei MIHAELA BĂGHICEANU.
Art. 2 - Se aprobă nominalizarea și delegarea doamnei viceprimar al comunei Blȃndești, județul Botoșani MIHAELA BĂGHICEANU pentru relația cu AFIR ȋn derularea și implementarea proiectului: ”Eficientizarea energetică a sistemului de iluminat public ȋn comuna Blândești, județul Botoșani”.

Art. 3. - Aducerea la îndeplinire a prezentei hotărâri se asigură de către viceprimarul Comunei Blândești. 
Art. 4. - Prezenta hotărâre se comunică, în mod obligatoriu, prin intermediul secretarului comunei, în termenul prevăzut de lege, viceprimarului comunei Blandesti, Instituției Prefectului județul Botoșani şi se aduce la cunoştinţă publică prin afișarea la sediul primăriei  precum şi prin publicarea pe pagina de internet.
Preşedinte de şedinţă
Consilier local – Petru CAŢICHI

